b"\n_START_ARTICLE_\nAnne Cullerre\n_START_SECTION_\nTjeneste\n_START_PARAGRAPH_\nCullerre ble i 1981 offiser i Marine nationale. Hun var blant de f\xc3\xb8rste kvinnene som fikk sj\xc3\xb8krigsutdannelse og lederstilling om bord p\xc3\xa5 skip. I 1997 fikk hun kommando over hydrografiskipet \xc2\xabLap\xc3\xa9rouse\xc2\xbb. Etter \xc3\xa5 ha g\xc3\xa5tt Coll\xc3\xa8ge Interarm\xc3\xa9es de D\xc3\xa9fense ble hun i 2001 sjef p\xc3\xa5 oseanografiskipet  \xc2\xabD'Entrecasteaux\xc2\xbb. I 2003 ble hun nestkommanderende for Service d\xe2\x80\x99Information et de Relations Publiques de la Marine og i 2005 sjef for fellesoperativ avdeling i Karibia. Etter dette ble hun i 2007 sjef for Division J7 i Centre de Planification et de Conduite des Op\xc3\xa9rations og i 2007 stabssjef hos kommanderende admiral i Indiahavet. Fra 2010 tjenestegjorde hun i Bahrain, f\xc3\xb8r hun i 2011 ble sjef for kontoret for Asia og Stillehavet i forsvarsstaben._NEWLINE_I 2012 ble Cullerre utnevnt til kontreadmiral. Hun var andre kvinne som oppn\xc3\xa5dde denne graden i Frankrike. Chantal Desbordes var den f\xc3\xb8rste. Samme \xc3\xa5r ble hun sjef for de franske v\xc3\xa6pnede styrker i Fransk Polynesia. I august 2014 ble hun der etterfulgt av Bernard Antoine Morio._NEWLINE_I 2015 ble hun forfremmet til viseadmiral.\n_START_SECTION_\nUtmerkelser\n_START_PARAGRAPH_\nCullerre er offiser av \xc3\x86reslegionen, ridder av Den nasjonale fortjenstorden og ridder av Ordenen for sj\xc3\xb8fartsfortjenester."